Datasets:

khaled123

/

tuniset

like 0

الإنسانية ليست دينا.. هي رتبة يصل لها بعض البشر و يموت آخرون دون الوصول اليها...♥️♥️♥️ من أقصى اليمين الى أقصى اليسار دافع على الكل متطوع بوصلته الوحيدة .. الحريات ♥️♥️ محمد علي بوشيبة .. ناصر المظلومين .. ♥️♥️ كلنا كيف ظلمنا السيستام .. لقيناه ♥️♥️ اليوم كيف سمعت الي باب الترشحات للهيئة العليا للحقوق و الحريات تفتح .. كلمتو قوتلو اترشح .. قالي لا 😭😭 عاونوني عليه ♥️♥️♥️♥️

تكتب " سامي الفهري " يخرجلك populaire en ce moment ههههه علاش ؟؟ خاطر شعب الله المختار .. صاحب القيم و المبادىء .. المبشر بالجنة لكل يسب في سامي الفهري .. و قالك هو سبب إنحلال المجتمع أنت الي تربي ولدك موش سامي الفهري .. أنت الي تحكم في ولدك فاش يتفرج موش سامي الفهري ولد الفهري يسبوه...ينقدوه و يتفرجو فيه... يسبوه على الافتراضي و في الواقع يحبوه...يعشقوه و يموتوا عليه...اليوتوب يضعه في الصدارة...و شركات سبر الآراء تمنحه المركز الأول في نسب المشاهدة في كل رمضان...و الناس الي ملبسينهالو اليوم لو لم يكونوا من متابعي برامجه و أوفياء لأفكاره ما كان لهم ليقيموا المحتوى و ينتقدوا المضامين....سكيزوفرينيا شعب... بقطع النظر على صحة ما يقدمه و مستوى ما ينتجه...الوليد #تاجر في #مجتمع_استهلاكي بامتياز يبيع منتوجا يلقى رواجا في سوق بلا قوانين تحكمها و أخلاق تنظمها... هل يقول لا يكفيني #مالا و سأسعى في الأرض #إصلاحا...كما أنه لم يقل يوما أنه وصي على أخلاق التوانسة كما لا يحق للتوانسة الادعاء بأنه المسؤول على تفكيك أسرتهم و افساد شبيبتهم و تمييع مجتمعهم و تشليك مدرستهم و الاساءة الى قيمهم....جهل شعب.... ولد الفهري ...هو ولد التوانسة و التوانسة لا يختلفون كثيرا على أولاد مفيدة ارهاب و رشوة و عنف وزطلة و حرقة و سرقة وشراب و بيرة و liqueur و كوكايين لمن استطاع اليه سبيلا ...و تونس منذ سنوات صارت كمفيدة تحب أبناءها لكنها لا تحميهم و عاجزة على أن تقدم لهم شيئا فتتعايش مع الواقع و ترضى بالنصيب....أولادها ناقمين عليها لأنها مشات في الطريق الخطأ و هي تتذمر وتشتكي من سلوكياتهم لأنهم خرجوا من يديها و عاجزة على ارجاعهم للطريق الصواب...و كل حد شد ثنية...و هي ولية وحدانية ...ما لقاتش راجل يحميها و بالأساس من أولادها سبب علتها و المساهمين في تعاستها....واقع شعب. قصة أولاد مفيدة هي en quelque sorte قصة تونس المسكينة الي دمروها أولادها وزاد عليها كلام الناس و ما لقاتش راجل ياقف في ظهرها وقت الأزمات و الغصرات.. منقول بتصرف

#نهار_إضراب نهار الاضراب ماكنش يمكن أستغلالو .. تحضر في القسم .. تفسر للتلميذ خطورة ما حدث تقولو راني مانيش عدوك .. تحكي معاه بقلب مفتوح .. توريه الاستاذ الانسان .. تحكيلو على مشاكلك .. تقولو الي أنت تاعب كيفو .. الي الوضع موش عاجبك كيفو تحكيلو على نقاط التلاقي بيناتكم .. تحكيلو على الاستاذ الي تضرب ... الي هو أب زادا و عندو صغار .. و عندو مشاكل و عندو قروضات و تاعب في حياتو .. تفهمو الي فما الف طريقة للتفاوض اخطى العنف تنزعلو من راسو تصويرة الاستاذ الغول و تعوضها بصورة الاستاذ الانسان .. توريه وجيعتك .. تبكي كان لزم تمنعشي زوز من ثلاثين تلميذ .. تكون خرجت بنتيجة أما لا يبطى .. نعملو نهار إضراب .. هل تعلم سيدي الي من أجل عيون نهار اضراب الصغار ماذابيهم كل يوم يتضرب استاذ عاش عاش الاتحاد اكبر قوة في البلاد

بايتة نغلي يجيبو صغار من عمر الثلاثة أشهر الاولى يهزوهم للكراش من السبعة متع الصباح يروحوا بيهم السبعة متع الليل تتلهى بيه مرى لاهية بعشرة صغار اخرين تخلص في 300 د من عند مولاة الكراش و تأكل في البخص عليهم الطفل الي عمل جريمة .. الي عداه في الروضة و المكتب و المعهد و الڨارد اكثر من الي عداه في دارهم .. الطفل المجرم هذاكا #صنع المجتمع التونسي و الي جرى مازال باش يجرى .. يا باش نستعرفو الي المنظومة التربوية و العائلية انهارت في تونس و نلوجوا حلول .. يا باش نقعدو نقاسيو و نلبسوها كل مرة لفرد و لعائلة دور الثقافة و دور الشباب شطرهم مسكرين .. زيدهم ضيقة الحال .. لا مكان للترفيه .. الزطاطيل و الحرابيش في كل بلاصة .. الاينترنات لا حسيب ولا رقيب .. شباب ضايع لا خدمة لا ڨدمة لا حلمة .. صغار livrés à eux même هذا هو الواقع والدين تاعبين .. يلهطوا من الصباح لليل على زوز دورو .. و يحبو على النتائج ...لازم تتجح .. لازم تجيب العشرين و الا أنت فاشل الإجرام صنيعة موش خليقة الاستاذ متع البارح ربي يفرج عليه هو زادا ضحية .. ضحية منظومة كاملة .. و ما عمل شيىء pour provoquer الي صار عليه .. أما برشة غيرو من الاساتذة عملو و مازالو يعملو "كاد المعلم ان يكون رسولا " راهي لاهي قرآن منزل ..و لاهي حديث شريف .. و موش تحكي على مهنة التعليم .. تحكي على المعلم الرسالة و الي ريناه البارح من تعاليق لا علاقة له بأخلاق المعلم الرسول .. الاقطاعية هردتنا .. و الحكام مازالو في المرحلة السياسية و عركة المناصب حاجة من الإثنين يا باش نواجهوا مشاكلنا و نحلوهم .. يا اربطوا احزمتكم و البسوا خوضات .. رؤوسنا الكل باش تتحل #ولكم_سديد_النظر

أنا البارح كيف هيط خير التعيين ما باركتلكش اليوم نحب نقول الف مبرووووووك للصديقة Amel Adouani التي الغي تعيينها كناطقة رسمية بإسم رئاسة الحكومة تو بالايامات تكتشف صديقتي الي هكة خير لاك متاعهم و لاهم متاعك ♥️♥️

الطفل عمل جريمة و جريمة شنيعة جداااا زادا .. و الي اشنع انها على أستاذ ربي يقومو بالف سلامة و في بهو المعهد الي انتهكت حرمته و تو ياخو جزاءه يقعد قاصر و غير مسؤول و تحب و الا تكره هو زادا ضحية تدخل تقولهم راهو الطفل قاصر و التشهير بيه و باسمو و بصورتو جريمة يعاقب عليها القانون .. يسبوك ماهو هو حاجة من الإثنين ؟؟ يا نلتزمو بالقانون الناس الكل .. باش نجمو نربيوهم يا خليها غابة و ذراعك يا علاف ..

#وزير #الشباب و الرياضة عندو ثمانية جامعات اولمبية محلولين و شبابهم ضايع .. حلهم هاك الجهبذ ڨعلول السيد الوزير .. ما قابل حتى رئيس جامعة اليوم يعمل هكة يقدم و يوخر و يستقبل فتحي بيار .. مستشار النهضاوي ڨعلول و يدو اليمين و حارسه الوفي .. بيار الي شبهات الفساد متاعو أطول مني .. و من بعد يخرج الرئيس يقولك لا رجوع للوراء .. و قيلة الوراء شخصيا عامل ريكيل و راجع علينا و باهتين كيف يلقاو تلميذ يضرب أستاذ و تلامذة تحربش و تلامذة استجرمت كان جات الدنيا دنيا راهي وزارة الشباب و الرياضة تلعب دور الحصن الحصين قدام وزارة الداخلية و وزارة العدل أما هيهات ..الشباب حطب انتخابات و ماعون صنعة نخرجوهم من الباب ترجعوهملنا من الشباك .. أشرب مالا هذي بضاعتكم ردت اليكم 😭😭😭 ب.س : بالفرشة .. الوزير هذا ما جابوشي خاطر كفاءتو .. جابوه شماتة خاطر المشيشي نحاه .. ترجيع فازة و برة و السلام

تلميذ سنة أولى يعتدي بساطور على استاذ تاريخ وجغرافيا بمعهد ابن رشيق بالزهراء والاستاذ في العناية المركزة😭

الفم الحارك و جوهر بن مبارك 😉

باش تقيد ولدك في مناظرة تدخل على الsite ..تعمر الورقة .. توافق و تدخل الرمز .. الرمز غالط .. عاود الكل .. تتسلف مرايات امك و rebelote .. تستعين بصديق .. خويا ثبت معايا هذا صفر و الا ثمانية ؟؟ هذي 2 و الا 7؟؟ برة يرحم بوك تكمل التسجيل الرقمي .. تمشي للبيبلينات باش تطبع .. يقولك ما تخرجش ... عاود .. أدخل الرمز .. أقعد ززوة ..اعد الكرة .. تيييييت .. يمدلك بعد جهد جهيد ثلاثة ورقات تمشي تشد الصف في القباضة تاخو تنمبري تمشي للبلدية تشد صف لا الاه الا الله تاخو مضمون تمشي للمصور تعمل تصاور لصغيرك تمشي للمكتب تستنى "سي " المدير لين يجي تصبهم الكل و تاخو ديشارج و تروح فرحا مسروراااا #تونس_الرقمية متع البهيم يجيك #مادرية 😉

#عاااااجل أنجدوني و اعذروا جهلي ..شنوة نعمر هوني؟؟؟

تفرجت من أجل نفسي و من أجلكم في فرططو الذهب .. يشبهلنا علخر .. فيلم لاهو لاهو .. لاهو باهي لاهو خايب يشبهلنا علخر .. الحكاية مزيانة .. أما التركيبة لا يشبهلنا علخر .. أداء الممثلين رائع أما بناء الشخصيات أحول يشبهلنا علخر .. برشة كلام زايد ... أما بقية الحوار ضعيف يشبهلنا علخر .. برشة فراغات و برشة سكات يشبهلنا علخر .. في المظاهر مزيان .. الموسيقى التصويرية و الإخراج باهين ..أما الfond فارغ يشبهلنا علخر .. برشة تأثيث و لقطات زايدة .. يشبهلنا علخر .. يظهر عميق و ماحلاه .. أما هو ناقص حاجة فرططو الذهب ظهر نحاس مغطس في الذهب

أختاه كيف تبدي بكوارتك .. ما تنجميش تشكبي راو👌

حتى كان هوما مخبين عليكم .. حبيت نعلمكم الي حكومة #بودن رجعت لطاولة المفاوضات مع #صندوق_النقد_الدولي و وعدتهم انها تنپليكي الشركاء في الإصلاحات 😂😂😂 مخي قالي نهار أحد عشية .. إعلمهم و نكد عليهم .. سيادة وطنية و كذا و شيىء 😂😂😂

التوانسة كيف يبدعو ♥️♥️ ما يڨدوناش 🇹🇳🇹🇳🇹🇳

هاك العام كتبت تدوينة على حادثة فساد في مكتب الديوانة متع زغوان .. كتبتها نهار 31 أوت .. نهار 7 سبتمبر الاستدعاء للبحث في الڨرجاني كان عندي .. تعملت الإختبارات و خدمت الشرطة الفنية في جمعة من زمان .. القضاء المستعجل حقة حقة قالك النيابة تحركت من تلقاء نفسها في حق يوسف الزواغي .. ما حملتش فيه سااااحبي مشيت و في التحقيق طالبت بفتح بحث في نص التدوينة و رفض المطلب .. نفس الشيء في المحكمة طالبوا المحامين بفتح بحث في نص التدوينة و قوبل المطلب بالرفض اليوم الفايسبوك معبي بفضائح يوسف الزواغي .. بالحجة و البرهان .. و تسمع كان بالمليارات الي ضاعت على البلاد و العباد السؤال الي يطرح نفسه شبيها النيابة المصونة ما تحركتش من تلقاء نفسها لحماية هذا الشعب المغبون من النهبة و السرقة ؟؟؟ علاش النيابة ما حلتش ابحاث و تثبتت من صحة ما يقال فهو خطييييير ياخي وزيرة العدل الجديدة هذي موش متاعنا ؟؟ و جاية باش تقاوم الفساد ؟؟ اخدموا على ارواحكم يا ديني .. راو ما جزاء الإحسان الا الإحسان .. تي عبد القادر فرحات الي كاتب في المحضر متاعي "وقع رصد حساب .." تقول عاملي كمين .. ترقى ..و اليوم ملحق أمني في سويسغا .. و يخلص بالاورو #التدوين_أخطر_من_التهريب #التدوين_أخطر_من_الارهاب

#شباب_الوعي نبيل القروي في برشلونة، اسبانيا عرضني اليوم مع 12:45h يحوّس. بالصدفة سمعت زوز يحكيو بالتونسي في التليفون. زعمة هو؟ خاطر على حسب وسائل الإعلام هو موجود توا في الجزائر الشقيقة 🤣 و كان موش هو قولوا خلّي نفسّخها 👍 Anis Sco

#رياض_العمري معتمد مركز الولاية في سيدي بوزيد الي وقع إعفاؤه .. تعاركت أنا وياه توة تقريبا ستة سنين لتالي .. و قعدنا ما نتكلموش .. ما عدى بعض المجامالات في الأعياد و المناسبات كيف تعين .. عمتلو قرصة صغيرة .. كلموني اصحابي الكل ... يزي أمنية رياض راهو ولد الحفيانة .. و عيب عليك . .. ما نكذبش عليكم قعدت أنا نتبع فيه في خدمتو و نلقطلو .. و نستنالو في غلطة ياخي الراجل هبط يخدم بجواجيه .. صباحا مساءا و يوم الاحد .. معتمد من غير كرهبة توة أعوام و لا كل و لا مل . عاطي ما عندو .. رياض ماكينة متع خدمة .. يديه نظيفة و اخلاقو عالية مع هذا لا نهار قوتلو برافو أو شكرتو .. خاطر هذاكا واجبو و هو قائم بيه على أحسن وجه علاش الحكاية هذي توة ؟؟؟ للناس الي صدعتلنا رؤوسنا بالكذب و الشعبوية المقيتة .. كيف تجي تنقد سمير عبد اللاوي والي بنزرت .. ينڨزولك يقولولك .. ولد الحفيانة كان سمير ولد الحفيانة راو رياض ولد العريانة و كان سمير يتعلم في الحجامة في رؤوس اليتامى .. راهو رياض حجام بروفيسيونال ما تبدل شيىء .. تونس هي الكعكة و الي يجي يحب يوكل أولادو ... و آخر همهم البلاد و مصلحة البلاد #التمكين

أنشرها و لك الأجر ..و إن لم تفعل فأعلم ان ذنوبك هي التي منعتك 🤣🤣

كيفاش تصنع من واحد #تافه #بطل ؟؟ كيفاش ترجع واحد #فاشل للكورسة؟؟ كيفاش تحول #عميل الى #مناضل ؟؟ كيفاش تخدم #عدوك ؟؟ كيفاش تعمل #للخرى #مغارف ؟؟ تكون قاعد تقوم تبوس الحيط و تعمل فيه #بطاقة_جلب_دولية 😭😭😭😭

بن عرفة سمع بالفلوس تڨلب و دار في الحياصة .. الفيديو الجاي يسقط في الجنسية 😂😂

جماعة #كلنا_قيس_سعيد آقفوا معاه للخر عاد و أعطيوه فلوسكم و شهاريكم نحبك راجل ساحبي😉

أمر رئاسي مازال ما تصححش و يدور على الفايسبوك .. سااااحبي شكون يعرف الدولة العميقة قداش غرقها ؟؟🤣

؟؟؟؟؟؟؟؟؟؟؟؟؟؟

قبل ماو كانت الدخلة و الخرجة بالكونت ڨوت .. عاد وقت القراية كنت كل عام نعمل فوفعة نحب نقرى étude .. و أنا جيست نحب نتشخلع و نمشي و نجي مع أصحابي و بعد التخرنين و البكاء و الدموع .. كي ترضخ امي فلخر و تمشي للاستاذ أو الاستاذة تكلمهم .. يقولها لاااااا و يكبش لاااا بنتك ما تستحقش étude .. و لا ما نقريهاش .. و لا ما ناخوهاش تضيق على لخرين .. و حتى كيف ندمعلو يقولي لااااااااا #تونس_القديمة #كيف_كانت_القلوب_حية

أستاذي متع الرياضيات عام الباك الجمعتين لخرانين عمللنا مراجعة خدمنا فيها الباكالوريات الي قبلنا الكل عاد آخر نهار تلفت قال شمازال ؟؟ و أنا كيف العادة نفصص فيهم قوتلو Bac 91 ( الي هو الباك الي باش نعديوه عامتها ) .. جاء وقف بجنبي و حط يدو على كتفي و غزرلي ديراكت في عينيا و قالي Melle Mansour quand je corrigerai le bac 91 vous ne serez #sûrement pas là . و نزل عليها sûrement بطريقة غير عادية #ملاحظة أستاذي عملتلي جوانح .. طرت بيها طيران .. أنا باش ننجح و ما نجم كان ننجح سي الحداد لليوم نتفكرك .. لليوم نحبك .. لليوم أنت سيدي ♥️♥️♥️

برشة تعاطف مع الاستاذة ... أما قناعة أنو الي قريتو الكل هو يا نصف الحقيقة يا موش الحقيقة كاملة .. شنوة مشات للمحكمة خاطر عطات لتلميذ صفر ؟؟ الحكاية هذي مستحيلة .. باهي كيف ما تحبوش تحكيو .. أعطيونا شنية التهمة و احنا تو نفهمو الباقي وحدنا بالنسبة الناس الي مستنكرة وقوف أستاذ امام القضاء ... نحب نسالهم .. علاش لا ؟؟ علاش الاستاذ ما لازموش ياقف قدام القضاء؟؟ ما المانع ؟؟ على راسو ريشة مثلا؟؟ راهو الاساتذة و الامنيين و الديوانية و القضاة انفسهم بشر و توانسة كيفنا كيفهم .. فيهم الباهي و فيهم الخايب و لا احد فيهم معصوم و لاهم قوم الله المختار و وقت الخصام يقع اللجوء الي القضاء .. يعني الوقوف أمام القضاء لاهو عار و لاهو وسخ .. الملخص أنا ما نعرفش شنوة جرى بالضبط .. و الي متأكدة منو أنو الحكاية ما تنجمش تكون صفر اكهو .. ياما تعطات اصفار .. و لن أتعاطف مع اي طرف لين نفهم الحكاية

#في_العلن مع الجزائر ظالمة أو مظلومة ♥️♥️ #في_السر هااااربي حنا ... رانا زواولة .. رانا عندنا معاهم حدود .. راهم ينجمو يحلو علينا الفانة ... فانة الإرهاب.. هاااا ربي حنا انظرلنا بعين الرحمة .. رانا بلاد صغيرة قد الطرف .. حطيتنا في وسطهم لوماذا ؟؟ يا الاهي لوماذا ؟؟؟ 😭😭😭

😂😂😂😂😂

ثلاثة لا يدخلون الجنة الي كتبو F8 و هاك الي لقى كنز و هزو للحرس و الي مصدقين حكاية العملية الإرهابية على سفير فغانسا عبر النفق 🤣

عزيزي القارىء بما اني ادرك أنو ثلاثة ارباع متاعكم مخاخهم بالفلور ايتونش ... يهمني اني نوضح .. الموضوع الي باش نحكيه لا علاقة له بالأشخاص في حد ذاتهم .. كسمهم .. و لا علاقة له بالي عملوه أو يخيل لك أو قيل لك انهم عملوه موضوعنا الحالي هو موضوع الملفات التي أحيلت و بما اني شخصة واصلة و عندي علاقات .. تسنى لي اني نقرى الملفات التي احيل بها سمير بالطيب و احمد السماوي ... ملفات أفرغ من الفراغ شخصيا و لا فيهم لا بينة و لا دليل .. و بعد الفحص و التمحيص و حسب قرايتي و خبرتي و فازاتي .. التفسير الوحيد الي لقيتو هو أنو قضاء البحيري مازال ناشط .. و الملفات هذوكم تكمبيصة .. و الناس هاكم موش باش يثبت عليهم شيىء و سيروحون و باش تجي براس سيدنا .. الي يهمني .. و علاش جبدت الموضوع هذا بالذات ؟؟ فرصة باش سيدنا يراجع موضوع الايقافات التحفظية ... يخفف على ميزانية الدولة و يحمي روحو .. الموقوف يتكلف علينا ثلاثين دنوس يوميا .. الف موقوف كيف يضربو عويم .. أحسب وحدك .. ما يفضلك شيىء علاش حاكم التحقيق يوقف و النيابة توقف و دائرة الاتهام توقف و البوليس يوقف ؟؟ خلي القضاء يوقفو .. اعملو هيئة فيها قضاة تنظر في موضوع الايقاف من عدمه .. اعملو bracelet .. حطو في الاقامة الجبرية .. امنعوا من السفر .. أما هذا كيف يبدى مازال عندك اختبارات و تحقيق و مازال الموضوع مطول و أنت توقف فيه .. و تصرف عليه و غدوة يخرجلك براءة .. و يوليلك صيد بوڨلادة و يطالبك بالتعويضات .. راهي زايدة .. راهي زايدة .. راهي زايدة سيدنا أحمي روحك .. راهم باش يدبروهالك و لكم سديد النظر

جماعة ما ماتتش و احنا نفبركو في الاشاعات و نشوشو عليكم و احنا انسانيتنا تحضر و تغيب و احنا أنصار نااابيل خرى و احنا تهم العالم الكل ركبتوهوملنا .. ايا وينكم ؟؟ باهي يا سيدي هاي elle a été débranchée و مشات للعالم الآخر الي فيه رب لا تخفاه خافية و شاهد عليكم و على كلامكم .. و دايور راهو متحلف فيكم اليوم ماتت هاك الموت الي تعرفوها انتوما .. موش الموت السريري .. و كان موش من الحشمة تو نهبطلكم شهادة الوفاة و الأذن بالدفن .. ميسالش ماهو و من بعد اذنكم .. و كان ما يقلقكومش نطلبو بكل لطف من السيد حاكم التحقيق يكمل مزيتو .. المحامية طالبة انها تصب مطلب باش يسمحوا للأب يحضر دفينة بنتو و يقبل فيها العزاء القضية اليوم قضية أب و بنت فقط .. احمد السماوي كان عمل انشاء الله ياخو جزاءه و كان ما عملش ربي يفرج عليه و سامحونا عاد على القلق بربي

بالجاوي و البخور زيتنا في العالم الكل يدور 😁 بخرنالك بالتابل جيبلنا الدوفيز هابل 😁

يحكى أنو مدير ديوانة الموزنبيق الشقيقة محاكم الموزنبيق الكل جهزها .. شنوة مستحقين انتوما ؟؟ كليماتيزورات ؟؟ حل دبو الديوانة و ابعث الكليماتيزورات .. المهم ما ينقصكم شيىء .. أنا و دبواتي على ذمتكم .. اطلب و شعليك و لا تذيني و لا ناذيك يحيا العدل في دولة الموزنبيق الشقيقة 🤣🤣🤣

تلميذ ديما يقوم امخر حبت المعلمة تعطيه درس على عصفور قام قبل حمامة لقى دودة كلاها .. قاتلو ماذا تستنتج ؟؟ قالها : الدودة قامت بكري كلات رأسها 🤣 بنجووورااات 🌹🌹

الهدى ..هالويين واشي يا جماعة أحنا ديجا اشكالكم الحقيقة مفجوعين منها 😉

عكعك سااااحبي باش تحل معانا قريبا ستاخذنا تقنيات الميتافارس إلى اكوان الماتريكس الرهيبة بالعربي تنجم تاكل صحن كفتاجي على قارعة الطريق بمدينة مانهاتن ، و تنتقل بعدها للتسوق بافخر الفضاءات التجارية بباريس و تختمها بكأس تاي منعنع في خان الخليل فلا تنسى عزيزي ان تأخذ معك جونتة بالتأكيد ستحتاج انك تروليها عند عودتك إلى البيت مساء على متن الحافلة 3710 🤣🤣🤣🤣🤣🤣 تعددت الاسباب و الMeta واحدة 🤣🤣

الي يعرضو بلطي يقولو راني #أنا نحبو 😘😘😘

حركة النهبة مخرجة بيان تندد و تندب و خائفة على القضاء و قالتلك موش هكة يتصلح .. و انتوما كي تعرفوه كيفاش يتصلح و عندكم 10 سنين تحكمو علاش ما صلحتوشي يا خرواطات .. موش معناها الي يعمل فيه قيس سعيد صحيح لكلو .. أما انتم بالذات ما عندكومشي الحق تتكلمو .. ايجا هكة شوية عيش خويا .. راك طايح في conduite و هبطك Moniteur .. قالك راكي على جنب .. نيڨاتيف بري روحي .. قالو خائفين على القضاء و رأس هظاكا .. هاو توة ولينا نشوفو خو رئيسة الديوان كيف اي مواطن عادي ماشي في حالة تقديم .. انتوما بنت نائبة مشدودة بالكمشة .. كوكا و دعارة خرجتوها من غادي لغادي .. ما سمع حد .. تونس بلاش بيكم خير

متأكدة الي أحمد السماوي باش يهزوه يحضر دفينة بنتو حتى كان القانون ما يسمحش بخروج موقوف .. متأكدة موش باش يحرموه من وداع بنتو الوحيدة متأكدة الي مهما اختلفنا و مهما كانت مؤاخذاتنا في هذي ما نختلفوش .. انسانيتنا باش تغلب .. احنا التوانسة في الحكايات هاذم ما نلعبوش الله يرحم اماني السماوي و يصبر اميمتها

و أنا ماني دوني .. انتوما الي نكارة ♥️♥️♥️

شوية مراجعات إكتشفت أنو الحياد موش حكاية ساهلة .. موش ساهل انك تتجرد من جميع مشاعرك و أحاسيسك و خلفياتك و تبني موقف محايد شبه مستحيل انك تتعامل مع حدث كاينك robot .. شطر التوانسة كتبوا الي هوما .. متضامنين مع العاملين في قناة نسمة .. بما فيهم أنا .. تضامنت معاهم خاطر باش يصبحو بطالة فجأة و هوما عندهم عائلات وراهم و انڨاجمونات و كراء و صغار و ماكلة و شراب و قراية و ايتيدات ووووو باهي صحيتك يا أمينة .. خرى أنت متع مبادىء و كذا و شيىء .. باهي و شبيك ما تضامنتش مع العاملين في قناة الزيتونة ؟؟ و الا هوما ما عندهومش عائلات !!! الحقيقة هو أنو جماعة نسمة عندك فيهم احباب و أصحاب تربطك بيهم علاقات إنسانية .. ياخي هوما ما يعرفوش الي هوما يخدموا في قناة وضعيتها موش قانونية ؟؟ هل تعلمين يا حبيبة ألبي أنو السارق زادا وراه عائلة .. و يشري في دواء امو ... و يزهز في اختو الي عرسها في الصيف .. و يقري في خوه الي في الجامعة .. و أنو الكناطرية يخدمو في عائلات باكملها .. و كان يطيح يصبحوا كلهم بطالة.. لا خدمة لا ڨدمة هل تعلمين أنو 75 % من الشباب التونسي الي عمرو بين 19 و 25 اليوم يخدم في الاقتصاد الموازي ؟؟؟ كيف تعلمين مالا .. التجوعيب لواه ؟؟ الحل ؟؟ الحل اليوم ماهوش في التضامن و لا المساندة الي ما يغنيوش عن جوع .. الحل اليوم في أننا نكونو قوة ضغط .. للاستغناء عن بعض القوانين البالية المكبلة للاقتصاد .. لتسوية الوضعيات .. الحل اليوم هو سياسة إقتصادية ترجع العجلة تدور و تفتح آفاق و ترجع الطاقات هذي الكل للمنظومة

الي عملتو نسمة في سيدنا يوسف ما عملوشي اخواتو فيه كيف نتفكر كيفاش ترجمتو بالتونسي.. وزليخة تقول لسيدنا يوسف "خلينا نبقوا simple amis" 😏 .. تتسكر نسمة 10 مرات قلبي ما يبردش 😅

إجعل نفسك أولوية 🌺 بنجوغ تولموند 🌸

ظاهرة faute de frappe المقصود #الوطنيين موش #المواطنين و الحديث موجه للقضاة 😉

لافتة لمنع التدخين في محطة وقود بزبابوي الشقيقة " نحن نعرف ان حياتك ليس لها قيمة، لكن البنزين باهض الثمن " 😂😂😂

#ميساج_مريڨل أنا راني اسمي أمينة منصور .. كيف نحب نعمل عركة نعملها باسمي و بوجهي .. نشمر و نضرب بدايا باش نبرد .. ما نخوضش حروبي بالوكالة .. و ما نستحق لحد من البشمرڨة باش نضرب بيه .. تعاركت مع الشاهد وقتلي هو باندي و يحكم .. تعاركت معاه باسمي و بوجهي و بروفيلي سيدي خويا .. للا اختي .. ما تقيسش على روحك .. أنا موش كيفكم .. أنا لا نغدر و لا نتخبى .. و كيف نعمل حاجة نعملها بيديا و نتحمل فيها مسروليتي .. هكة رباوني أخطاك مني و برة فض مشكلتك مع الي عندك معاه أو معاها مشكل .. و الي ما ينجمش الكبار ما يعملش كبير على الصغار باقي نغزر للماء و الملح الي انتوما ما ريتوش بيه ما تزيدوش تبربشوني .. راني خراواطات اختي ندو تقريبا وليت نحبك ..

#نبيل_القروي مشكلتي معاه موش انو وزع مقرونة و إعانات ، بلعكس تحب و الا تكره هو عاون ناس مستحقة حتى لو كان لغاية في نفس ناااااابيل مشكلتي معاه موش انو متهرب جبائي ، vu que مازال ما صدرش فيه حكم نهائي ، بالنسبة ليا بريء الا ان تثبت ادانته مشكلتي مع القروي اخلاقية بالأساس ، التسريبات الي سمعناه فيهم تقزز و متع انسان بلاش أخلاق جملة مشكلتي مع القروي زادا ، تاريخية و جغرافية ، من پرسيپوليس الي كان سبب في طلوع النهضة فلاش و الي عمل فتنة في البلاد، للإنتاج التركي الي كان اول واحد يشريه و يسوقلو، لحلان پلاطواتو لجماعة فجر ليبيا الخ الخ الخ هو السبب في شطر مصايب تونس #مالا_أنا_علاش_عامللهم_تلفزة نهائية مأساوية .. طاحت فيكم تونس كل التضامن مع العاملين و الصحافيين في قناة نسمة الي لا ذنب لهم و باش يخلصوا الفاتورة عاشت تونس حرة أبية أبد الدهر 🇹🇳🇹🇳🇹🇳

كان يبكي على نعجاتو الي هربولو بيهم .. الى ان أتت اللحظة و هدولو الكوري بكلو 🤣🤣🤣

شـكـراً لـوجـهـي الـمـبـتـسـم رغـم مـهـازل الـحـيـاة😏 صباحكم مزيان و بالخير مليان 🤗

كيفاش سااااحبي توة ؟؟ هذي خامس مرة تقولها الله لا يوصلني للدار كان خنتك 😂😂😂

كيف كنا صغار امي كانت كل يوم تفركس الصيكان و الكراتب بالسرقة .. و احنا بيان سير عاملين ارواحنا ما فيبالناش يوميا قبل ما نروح الي حاشتي بيه نخبيه عند صاحبتي و نطيش الي ما حاشتيش بيه الكل ( note خايبة .. مرسول غرام ... كاغط متع كسكروت كليتو بالسرقة.. قصة عبير .. مغامرات الأصدقاء الخمسة ) و نخلي كرطابة نظيفة تتللش متع أنا الفتى النظيف مهذب لطيف #الحرس_زدم_على_مقر_النهضة 🤣🤣🤣

سمير عبد اللاوي في زي عمال النظافة و نقاش حاد شعبوية و الا مسؤولية .. المهم لابس شباب و ربي يبقي علينا و عليكم الستر 🤣 #راك_فاهم😉

بون شباب .. بعد الفحص و التمحيص .. بدى يعجبني مشروع قيسون متع البناء القاعدي .. التمثيلية القاعدية باش تعطي الاغلبية للساحل العظيم .. مريڨلين شباب .. بحول الله باش نرجعوا للحكم و نقرروا منوال التنمية لبقية الشعب 😂😂 #كلنا_قيس_سعيد

حاجة غريبة مجموعة من أنصار الرئيس .. ظاهريا ما يجمعهمش تنظيم أو صداقة أو اي حاجة أخرى ..تحسهم ضربهم الضوء فرد وقت .. فجأة انقلبوا 180 درجة .. شنوة الرابط بيناتهم ؟؟ فما حاجة صدرت من الرئيس خلاتهم ينقلبوا ؟؟ أو الرئيس كان أداة للمرحلة و انتهات مهمتو ؟؟ تي حاصيلو شعلينا فيهم .. احنا بطبيعتنا فرايجية .. نواصلو نتفرجو و يا خبر النهاردة بفلوس بكرة ببلاش #مشاهدة_طيبة_للجميع

الوطنية على المباشر .. شكرااا للزملاء في الحافلة 🤣🤣🤣🛑⛔🔞🔞

عندي سؤال خطييييير جداااااااااا شكون عندو فكرة على قانون دولة الموزنبيق الشقيقة بالله ؟؟ كيف يبدى طالب يدرس بكلية الحقوق و العلوم السياسية متع المنار متاعهم و ما يتمكنش من الحصول على الاجازة في السنة الرابعة و يهاجر يجيبها من موريطانيا في صيفيتها و يروح بيها فرحاااا مسروراااا ينجم من بعد يدخل لمعهد القضاء متع الموزنبيق الشقيقة و يولي قاضي ؟؟ و يزيد يشد مدير في مؤسسة الديوانة الموزنبيقية ؟؟ و يتطرح إسمو لوزارة العدل الموزنبيقية ؟؟ و يعطيوه الوسام الأول للجمهورية الموزنبيقية ؟؟ يتساءل مراقبون مهتمون بالشأن الموزنبيقي 🤣🤣🤣

بعيداااا عن العاطفة و على لغة الإنشاء الجزائر تنجم تكون دولة شقيقة و صديقة الى ان تتمس مصالحها .. صحيح الجزائر ما تحبش الاخوان .. أما ما تحبهومش عندها موش عندنا الجزائر عندها عركة كبيرة و تاريخية مع مصر ... كيف تلقى مصر قربت ياسر من تونس .. و مخابراتها ترتع عيناني عندنا . و جماعتها ماعادش متخبين .. تولي حاشتها بالإخوان عندنا ... كتلة معارضة تحدلها من الغزو المصري السعودي مصر عاد هذيكا شقيقة علخر .. هي كيف اختك المعرسة .. الي تخلي دارها منظمة و مرتبة .. و تجيب صغارها تخليهملك يعيثوا في الأرض فسادا .. باش تغزل مرت خوك ( الجزائر ) الي تسكن فوقكم و تمشي هي تسرح في دار أختكم لخرى الي تسكن بجنبكم ( ليبيا ) .. تستقات و تأكل ما كتب المغرب .. وقوف تونس على ساقيها يمثل عليها خطر إقتصادي .. زيد تقاربها مع إسرائيل باش يخلبهم يتكتلو علينا .. اسرائيل لن تغفر .. موش حكاية التطبيع خيانة عظمى لااا .. اسرائيل لن تغفر تدخل تونس في حكاية سد اثيوبيا .. على كل عضوية تونس في مجلس الأمن القومي توفى آخر العام و مضمض الاتحاد الاوروبي .. عامل معانا bras de fer .. عودة البرلمان موش برلمان جديد .. لا لا البرلمان الحالي .. حقوق المثليين .. و المحاكمات العسكرية !! شروط تعجيزية الي كان يرضخلهم قيس سعيد يكون صحح على نهايتو الناس هذي موش تلوج في حل .. و باين أنو فما صفقة تمت و كان يرجع البرلمان الحالي باش يصوتلهم على هالزوز مشاريع .. و بالطبيعة البرلمان الاوروبي موش باش يقبل بانو كلمتو ما تمشيش علينا .. امريكيا .. العرف الكبير عاد ..و الكبير ربي .. ولاو يعطيو فينا في أجال و عندهم شروط .. و الكل يعرف موقفو واهم من يتصور أنو السعودية تنجم تعطينا فلوس من غير موافقة امريكيا يقعد الحلف الصيني الروسي .. الي كان تمشيلو و أنت طايح .. يبلعك .. يزرطك زرطان اصل .. في المقابل لخرين الكل يستحيل يسلمو فيك و يخليو فريستهم تمشي عليهم ما يحبوناش يحبو مصالحهم .. الايامات الجاية باش تكون صعيبة ...و ما عندناش أصحاب .. ربي يقدر الخير #فشل_ديبلوماسي_ذريع

عندي سؤال خطييييير توة كيف أنا موش ملقحة .. و مانيش باش نلقح تطبيقا للمرسوم عدد 1 لسنة 2021 .. نورمالمون ماعادش ينجمو يهزوني نبحث هكة و الا لا ؟؟ #كلنا_قيس_سعيد

شكراااا رياض ♥️♥️♥️ شكراااا و الف شكر لكل تونسي عطى من وقتو و صوت لرياض و ساهم في إدخال الفرح لقلوبنا ♥️♥️ ما يڨدوناش راهم ما يڨدوناش 🇹🇳🇹🇳🇹🇳🇹🇳

الف مبروووك لتونس🇹🇳 رياض عبد الهادي هو الفائز بنجوم العلوم ماحلاهم التوانسة كيف يبداو solidaires و يدعموا بعضهم ♥️

صدور مرسوم يقضي بتعليق العمل دون خلاص الأجر لغير الملقحين 🤣🤣

قبل 25 .. كيف كنت نكتب تدوينة على #يوسف_الزواغي .. يكلموني اصحابي الي في تحيا يقولولي شبيك على يوسف الزواغي ؟؟ و يكلموني جماعة كمال اللطيف يقولولي سيبو امينة راهو متاعنا و النهضة يدزولي les agents doubles متاعهم هاكيلي محسوبين علينا طبقة ديموخراطية حداثية يقولولي راك غالطة فيه ايجا نمشيو حذاه نعملو قهوة و نفركوها الرمانة و يكلموني جماعة محسوبة على الاتحاد .. يوصفهولي على أنو مناضل و أنا بضرباني ليه نخدم في مصالح اللوبيات و من بعد كيف ما نفسخش يسبوني البعض من باجات و ڨروبات الديوانة .. امي و حوانيت عاشور رابط الحلوف و معڨبها عليهم الكل .. كل واحد ماشي في بالو متاعو هااااا يوسف .. اليوم ما كلمني عليك حد .. و ما سبني حد انشاء الله المانع خير و هظاكهو 🤣🤣🤣🤣

يوسف الزواغي .. الزبلة كيف دخلت ما راهاش و 1400 مليار تع الفاكهة ما راهومش أما تدوينة في الفايسبوك يراها بالوقت 🤣🤣🤣

الاتحاد الاوروبي يحب الغاء الاعدام و عدم تجريم المثلية و يحب نحلولوا الفلاحة في تونس و يحبنا نشريوا من عنده غازنا و بترولنا بالدولار و يحب يجيوا مواطنوه لتونس ببطاقة تعريف و يحبنا نجندوا الأمن و الجيش باش ما تجيهوش الهجرة الغير شرعية و يحب شراكة اقتصادية يبيعلنا و أحنا نشريوا و ما ننافسوش و يحب يجيب زبلته يلوحها عندنا و يحب يحل مصانعه الماحقة للحياة و يد عاملة رخيصة و يحبنا شادين الصف قدام القنصليات باش ناخذو فيزا و ما يحبش الصين تستثمر في تونس و ما يحبش ميناء مياه عميقة ينافس ميناء مرسيليا و ما يحبش يشوف سيارات كورية أو صينية أو هندية أو أمريكية في تونس و خاصّة ما يحبش يشوف سيارات تونسيّة لا في تونس و لا في أوروبا, ما يحبش يشوف حتى الزيت التونسي في اوروبا, يحب ياخذو و يزيدو قطرة زيت ايطالي و يقول انه زيت ايطالي....حتى الشمس..يحب يهزها هو بيدو ..ما تبيعلوش كهرباء من الطاقة الشمسيّة..ينتج هو عندك و يبيع لروحو...و يحب يهز الاطباء... و اللي يجي الاول في القراية يهزو عندو ... فالاتحاد الاوروبي يحبكم, و لو كان يلقى كيفاش يقتلكم بالحبّ متاعو.. يقتلكم. منقول

ايجا هكة خلي نتفاهمو في حاجة تونس دولة مدنية .. تقر حرية الضمير و المعتقد .. هذي ماو ما تبدل فيها شيىء ؟؟ اوترومون دي الي يظهرلك أنت جريمة اخلاقية .. يمكن يكون بنص الدستور داخل في الحريات .. و على كل هو أمر ملخر و علخر لا يعنيك و لا يعنيني و لا يعني عامة الشعب .. و يقعد أمر شخصي .. اخلاقيا الخوض فيه إبتذال اليوم رئيس الدولة مطالب أنو يفهم انه رئيس .. حديث القهاوي لا يليق بفخامته .. فان يكون لاحد النواب قضية أخلاقية حكاية ما تنجمش تكون موضوع مطروح للعموم في مجلس وزاري.. ça ne nous regarde pas أحنا عندنا وزير حالي .. رينا ولدو torse nu هو وصاحبو متزينيين بكعبتين بيرة ..و يسلفيو .. حتى التصويرة هذي تنجم زادا تثير حفيظة برشة توانسة .. مع هذا قلنا حريات Et ça ne nous regarde pas تي رينا اكثر من هكة !! ايسكورت بكراهب الحاكم وقت الكوفر فو و جو فسفس و غضينا الطرف سيد الرئيس .. ماناش عساسة على أخلاق الناس .. و لانا مراقبين لضمائرهم .. مشاكلنا اكبر و أعمق 😭

كي نتفكر روحي اول معملت الفيسبوك كنت نهبط تصويرتي و نكتب فوقها c'est moi تلعب عليا الدوخة .. بنجوراااات 💋

في بلاصة قيس .. نقول للبرلمان الأوربي اعوضلنا خسائر 10 سنوات من الخراب والدمار الاقتصادي و انهيار منظومات الصحة و التعليم و يسامحونا في القروضات .. و وقتها كان يحبو نرجعو بيهم حتى ل2010 كان لزم و نقيمولهم الزين من القبر #مناظر

بربي بربي بربي اليوم آخر أجل للتصويت للتونسي رياض عبد الهادي باش يكون أحسن مخترع في نجوم العلوم التصويت بلاش فلوس .. ياخو أقل من دقيقة .. تدخل على stars of science تختار رياض و تحط email متاعك و surtout ما تنساوش كيف يبعثولكم ايمايل تكونفيرميو رياض عبد الهادي شباب منورنا #تونس_تعيش_بشبابها ♥️♥️♥️ الرابط للتصويت

ايجا ندلكم وين تلوجوا و كيفاش تلقاو البحث الصحيح .. كيفاش كان يعمل بن غربية ؟؟ هو ماهو عندو شركة متع نقل بضائع و transit .. و كل يوم يعبي و تقريبا تونس الكل تخدم معاه .. موش محبة فيه أما من اللزز .. علاش ؟؟ على خاطر كيف تخلط سلعة بن غربية لل frêt تتعبى بالوقت ما تباتش .. كيف تبدى الطيارة عبات ديجا .. تهبط السلع الكل و تتعبى سلعة مهدوش .. ياما حوت و ماكلة و سلع قعدت مطيشة ايامات لين فسدت دونك الحل الوحيد باش سلعتك تخرج بالوقت هي انك تخدم مع بن غربية .. شركة ليوني كنطروها جمعة مرة تكلفت خطايا عليها بالاف الاوروات ..لين فهموا ارواحهم و ولاو يخدمو مع شركة بن غربية باهي شعلينا موش هذا موضوعنا شركات الطيران كيفاش تفكتر النقل الجوي ؟؟ الميزان في ال volume في التعريفة مهدوش شكان يعمل ؟؟ الميزان صحيح .. الvolume بالهمة بمعنى مائة كب نقيدوهم عشرين يزي .. و تخرج الطيارة معبية بسلعتو بسوم مقسوم على خمسة هذا يوميا أربعة مرات في النهار بركها تونيسار .. لا و موش اكهو عاد .. الvol كيف يبدى موش ديراكت و تهبط السلعة في مدينة ما و تتعبى في طائرة المانية أو فرنسية أو اي طائرة أخرى باش تكمل فيها .. الكفار تع وذني موش كيفنا ما يقيسوش بالعين و ما يعرفوش سااااحبي مهدوش .. شيعملو ؟؟ يحددو الvolume من أول و جديد و يعيدو إحتساب التعريفة .. و يبعثوها للغزالة يقوللها كح .. هات الفارق .. بدون مبالغة مئات الملايين شهريا ايا هاني عطيتكم الخيط باش تجيبو البحث الصحيح و أجري عالله يا صفية ڨولي علاش يا صفية ؟؟😭😭😭😭

أعوام لتالي .. ديواني شد شخص معدي فليجة من الباساج متع الطاقم .. فيها بما قيمتو 50 مليون دواء و دنڨري و صباط رجال بتقريبا 3000$ و صباط نساء زادا أغلى منو شوية .. ايا عاد الديواني كبش في هاك الشخص و قالو اولا ما عندكش الحق تتعدى من هوني و ما عندكش الحق تعدي الدواء هذا .. ايجاني و نجيك لحمت بيناتهم .. هاك الجمل الي معدي الفليجة كلم مولاها الي طلع شخصية مرموقة .. بعث سي مولاها الشوفير متاعو .. خرجها و خرج .. مالا واشي ؟؟ سي الشخصية امو مريضة بهاك المرض حاشاكم تقعد تستنى في اوراق و بوبلي و ديوانة ؟؟ ابدا ما يجيش ما وفاتش الحكاية .. الديواني الي كان chef .. تكسر .. و هزوه لمطار الحجيج عساس .. و اختكم صفية الجينيرالة متع المطار عملت في عذابو صنعة الشخصية المرموقة ماتت امها بعد شهر .. خلط بوه بعد شهرين .. و ماتت مرتو زادا بعد عامين هو اليوم موقف يبحث في برشة قضايا و ماعادش شخصية .. و خلى وراه طفل صغير يتيم الأم .. و حتى أصحابو و احبابو الي كانو دايرين بيه و يصرف عليهم ما ساندو منهم حد و حاشمين بيه .. و قتلي قبل كيف خرجت حكاية الديواني و كبشت فيها شطر تونس كلمتني تلحلح بيا باش انحي .. و كيف ما نحيتش دوروهالي تهديدات و قاموا عليا حتى جماعة الديوانة .. هاااا صفية حنانة تفكرتك هالليلة القحفة.. و الله كنت ناسيتك .. ذكريات و تواريخ غدوة نتلهى بيك أنت و بقية العصابة #الظلم_ظلمات

رئيس الاكوادور يعلن الحالة الاستثنائية لمدة 60 يوم قابلة للتجديد و يتعهد بالمحافظة على الحقوق و الحريات .. الخطر الداهم متاعهم غاديكينا هو الجريمة المنظمة و كارتلات المخدرات الي عجز الأمن على محاربتها الكونغرس باش تجلطوه حرام عليكم 🤣🤣 #حتى_اشعار_آخر #قيس_سعيد_لست_وحدك

الي السيد "المناضل" #وزير_الشؤون_الاجتماعية ابن النقابي الوطني رحمه الله بيانك مقرف .. يفرق بين الناس و يكرس المنة في الحق بيان يجيب الردان. مواقف إنسانية وإحاطة.... ناقصة بموصول عنايته وجميل عطفه....ونائبة مجمدة أخرى، ما عندهاش اسم. ما هكذا تتقرب من الرئيس... أعد قرائته و ستجده صيغ بركاكة فجة ... #من_المرسى_بدينا_نمقدفو

بعد تقريبا عام سجن .. محكمة التعقيب تصدر حكمها بالنقض و الإحالة في حق وجدي المحواشي يحيا العدل ♥️

الناس الي باهتة في الشهائد العلمية المضروبة .. من أنتم ؟؟ وين عايشين ؟؟ أنا نعرف وزراء و كتاب دولة خدمت بشهائد مضروبة 🤣🤣🤣 هذي تدوينة كنت نشرتها في نوفمبر 2019 نحب نسمع برنامج ... يا ربي سيدي صعيبة هاذي؟؟ نحب السيد المكلف بتشكيل الحكومة يقولي هاو برنامجي الي باش نتفاوض بيه.. فكونا من الشعارات متع سنسعى لتحقيق التنمية و التكافىء بين الجهات و محاربة الفساد و محاربة الإرهاب و محاربة التهريب قولي ها سيدي هاذم كيفاش باش تعملهم.. نورني.. قولي شلازمك باش تعملهم.. قولي راهو السنة باش نخلص القروضات.. و القروضات باش نخلصهم لازمني سخط مليارات.. و السخط مليارات هذا باش نجيبو لازمني نعمل كذا و شيىء.. راني باش نتفاوض مع الشركات البترولية .. و باش نركب عداد بالساتليت.. راني باش نعلن فسفاط ڤفصة منطقة عسكرية.. قولي راني باش نعمل audit لتونس الجوية .. راني باش نرجع ال hangar متع الفيزيتا يخدم و نبيع الخدمات متاعو لبقية شركات الطيران .. راني باش نسترجع الكارتينغ و الfrêt.. قولي راني باش نعمل audit في جميع الشركات و المؤسسات العمومية و الشبه عمومية باش نثبت في الشهائد العلمية .. الشيء الي باش يخولي نطرد ثلث الموظفين قولي راني باش نحل ملف الصفقات العمومبة ... نكمل نخرج بيه ثلث ٱخر من الموظفين و نسترجع الاف المليارات قولي راني و راني و راني و راني ... أعطيني حاجات براتيك أخطاني من الthéories.. كان لزم قولي راو امك و أم كل تونسي باش تتاااااااااات العامين الجايين المهم قولي حاجة ... أي حاجة اما باش نقعدوا نتفاوضو على الأشخاص و الأسامي هذا باهي و هذا خايب بلاش رؤية حكاية فارغة رئيس الحكومة و كل الوزراء مالهم الا اداة تنفيذ.. كيف تنعدم الرؤية و البرامج الباقي الكل هداري فارغة.. نتناقشوا و نتفاوضوا على شنوة؟؟؟ #أمينة_تريد

بيان الاتحاد الاوروبي يحكي على حقوق المثليين .. عاملين حسابهم و عارفين اللي ما انجمو نخلصوهم كان بترمنا ... #مريڨل 😉

محمد علي لوزبر .. لا نعرفو لا يعرفني .. في الشهر لازم يسبني مرة .. بلوكيتو و تعديت لا نهار حتى خممت نجاوبو .. أصلاً أنا عبدكم الحقير ما نحسبوش .. الدولة الي تعدل على كلام محمد علي الوزبر و تضيع معاه وقتها و تخسر عليه فلوس و معاينات و موارد و تخسر عليه جلسات و محاكمات عسكرية بجلالة قدرها .. الدولة الي كلام محمد علي يمسلها من هيبتها و معنوياتها .. الدولة الي تحكم بعام سجن من اجل تدوينة .. هي دولة هشة و ضعيفة #سيب_الخرى #سيب_صالح

" تستاهل .. لا تردها .. كان عينهم راهم خدموا الفئات الهشة و راهو اليوم لقاو قيسون يا معذبهم " شوف سيدي خويا .. تو على يدين قيسون نحجو و تونس تولي كي دبي .. أما أنت بالذات باش تقعد فئة هشة و باش تقعد بطال .. اتفتف من سطوش امك و اختك و تمشي تشري الالكول و تقعد على كنتولة تحت شجرة تسلت فيه لوجوه الصباح .. و تروح تتخمد .. تڨوم العشية مثمول .. تسيب سمك في الفايسبوك و تعاود روبولوط .. لين يزورك عزرائيل .. باش تعيش فئة هشة و تموت فئة هشة تعرف علاش ؟؟ خاطرك منيش و قلبك خايب ..

بالنسبة للي يتشمت في المرض .. نحب نقولو العاطي مازال يعطي كل التضامن مع المواطنة هاجر بوهلال ♥️

وقتاش تفهمو الي الامور موش شخصية آخر همنا شكون في الحكم .. نحزنو و نتأزمو و نبداو على أعصابنا في أي موضوع يخص تونس .. ترقيم سيادي .. اقتصاد ... كورة .. باسكات ... انس جابر ... هوند ... سباحة .. البوصلة ديما كانت تونس ... عايشين على أعصابنا عندنا سنين خايفين لا تفلس و ما يبقاش فمة وطن .. و نتشردو خاطر احنا ماعناش خيار الا تونس لا باسبورات أخرى لا جنسيات و لا فلوس بالك محبة في يوسف الشاهد او مهدي جمعة او الباجي وقتلي دافعنا في وقت ما على حكوماتهم ؟ .. لااااا طمعنا في شوية استقرار و في بعض الاصلاحات و توسمنا فيهم الخير .. و قلنا معاهم كفاءات مشهود لها .. طمعنا انو ممكن البلاد ترجع من السلبي لسطح الصفر عالاقل .. مهما كان شكون في الحكم .. نحزنو لانتكاسة تونس و نفرحو لنجاحها حتى في تنظيم معرض الموبيليا .. اليوم عندنا توانسة يعيشو في البلاد هذه و يتمعشو من خيرها فرحانين لحالها خاطر حزبهم اللي كان المساهم الاكبر في خرابها خرج مالحكم .. حزبها اللي احد قياديه ذات 24 خرج يتهدد عالدولة و يطالب فيها بالتعويضات .. حزبها اللي قياداته و حلفائه متجندين في الخارج بش يطيحو البلاد .. احنا نحبو تونس حتى و ان جارت ... هوما يحبو حزبهم و ربهم هو رئيس حزبهم منقول .. موقف يمثلني

في بنزرت طالب يفوز بالأمانة العامة للاتحاد العام التونسي للطلبة ينقلب عليه الخريجي و يعوضو بطالب آخر موالي له تحصل على المرتبة الثامنة 😂 الشيء الي خلى المؤتمرين يقوموها ما يقعدوها ... و شطرهم استقال 😂😂😂 مع العلم الي نفس العملية هذي جرات قبل وقت المؤتمرات الانتخابية في التشريعية .. الي روحولو بيها شباب النهضة .. و انقلب عليهم الكل 😂😂 و من بعد يخرج يقرينا دروس في الديموقراطية و يحكي على الانقلابات .. قالها يا سمية وقتاش نولو شرفة عندما تحاضر العاهرة عن الشرف ماخيبك يا صنعتي كيف نشوفك عند غيري 🤨

تمشي للقباضة .. تهز توكيل مثلا باش تسجلو .. تشد الصف لبرة في الشمس و في المطر و في العجاج ... كيف يجي دورك و تدخل تلقى صف ٱخر لداخل .. و guichet وحيد مختص .. توصل قدامو يقولك لازمني منو copie conforme .. برة للبلدية و ارجع تمشي للبلدية باش تعمل copie conforme .. تشد الصف أقل حاجة ساعة .. الموظف الأول ياخو من عندك الورقة يقيدها في الدفتر .. تمشي تشد صف ٱخر .. موظف ثاني يخلص من عندك .. ترجع بالتوصيل متع 700 فرنك للموظف الأول تلقاه مد الورقة و الدفتر لموظف ثالث باش يحطلو كاشي و يصححلو و ترجع الورقة للموظف الأول الي يسلمهالك .. و ثلاثتهم قاعدين بجنب بعضهم .. ترجع للقباضة تعاود تشد الصف لبرة و لداخل .. تلقى الموظف صاحب الاختصاص موش في شباكو .. تستنى .. بطبيعتك فاضي شغل .. يجي بعد نص ساعة .. يمد هاك الدفتر المحنون .. ساعة و هو يخنتب .. و من بعد يقولك برة خلص .. تشد صف واحد ٱخر .. الي في الكاسة موش موجود .. يحوس في البيروات .. يجي يبدى يعدي فيهم بالواحد في عقل عقلو و يتشنفخ .. و من بعد تسمع كان الي ما عندوش صرف يمشي يصرف و يرجع .. فلخر تدفع 25 دينار .. و تبدى تشكر في ربك الي ما خلاهاش بيك و اولادك ما تفتفولكش الصرف من سطوشك .. ترجع للموظف صاحب الطابع .. ياخو عليك التوصيل و يقولك ارجع غدوة .. خاطر au fait موش هو صاحب الطابع و الورقة لازم تدخل للقابض الي بالطبيعة موش موجود .. و حتى كان موجود ما عندوش كان أنت .. غدوة عالصباح.. نعاودو .. صف .. ثم صف .. ثم صف .. القابض مازال ماجاش العشية .. صف ثم صف ثم صف .. مازالت ما حضرتش موش مشكل نرجع غدوة المهم اوعدوني في الاثناء ما تڨرڥوش و ما تعتصموش و ما تسكروش براصمكم بعد غدوة .. بعد الصفوف الكل تخرج بورقتك ...اووووف تجري باش تقضي قضيتك .. تمد التوكيل .. تقولك لا ورقة الخلاص متع القباضة ويني ؟؟ قعدت عندهم .. ما رجعوهاليش مع التوكيل !!! هذيكا لازمة بلاش بيها ما يصير شيء !!! و هوما ينجمو يعطيوني الورقة مطبوعة كان ما خلصتش .. مادام عندي الطابع معناها خالصة .. ما نفهم شيىء الورقة هاكي لازمة و باهتين كيفاش تونس تصنفت في C ؟؟ أنا باهتة كيفاش امك صنافة صبرت علينا لتوة باش تحطنا في C !!!

اليوم 19 اكتوبر .. و في معهد ابن رشيق الزهراء .. تلامذة السنة الاولى .. équivalent 4ème année secondaire للڨدم الي كيفي ..لليوم ما عندهومش أستاذ علوم طبيعية و لا أستاذ تربية اسلامية و لو الثاني طز فيه هذا في عام orientation و في وسط العاصمة .. ما نحبش نتصور شنوة الحال في الابعاد .. هذا صاير في بلاد فيها اساتذة كلاتهم البطالة .. جماعة السنة أولى ثانوي الي نحكيلكم عليهم .. يقروا في 5 سوايع عربية ( غزل جاهلي ) و 4 math و ساعة و نص علوم طبيعية و ساعة برك إعلامية ! معناها في عصر التكنولوجيا و Blockchain و AI و عالم يخطفو في المتخرجين الجدد في البرمجة بوه على خوه عاري و لابس أحنا نعدو خمسة سوايع أسبوعيا نحكو لولادنا على شفايف عبلة و عيون بثينة و صوابع فاطمة .... معاهد مختصة في أنتاج الفشل تعرف ايه عن المنطق... أعرف إنو كويس 😂😂😂

لنزلزل فايسبوك الكفار بهاشتاغ #Happy_Assida_Day 💋💋 Max UP please

حماتك الي وين تقولك فماشي حويجة أنت اتلفها 😂😂😂

على اول ما جاء يوسف الشاهد للحكم .. تلمينا كمشة باهاليل مجتمع مدني كوم كوا .. و انكبينا نخدمو صباحا مساءا و يوم الاحد ... ايا سيدي فرتنا مصارن الديوانة اصل .. و بعد عام من البحث مدينالو تقرير مفصل تفصولة تفصولة على الخطايا الديوانية و اصحابهم و ممتلكاتهم و اجال التقادم و المحاضر و أعداد المحاضر و وين وصلو في القضاء و أعداد القضايا زيد على هذا مدينالو اسامي الديوانية الي عليهم شبوهات و شكون يعكعك و شكون النظاف الي ينجم يعمل عليهم ثم أخيرا عطيناه مشاكل الاعوان و كيفاش تتحل خدمة الحبيب لحبيبه صفحات و صفحات و صفحات .. الكل وصلو مايل ايا اول ما بدى ورى حسن نيتو عطى RDV لجماعة التعاونية و جماعة النقابات قابلهم .. باش يحل مشاكل الاعوان و احنا كيف الدغف نتبعو و نسقو في المواعيد .. يعطيه الصحة ركحهم الكل .. عبالهم كروشهم وعود و خرجو فرحانين .. و ولى ولاءهم الأول و الأخير لسيدهم و بلوكاوني كلهم ثم جات المرحلة الثانية .. عمل هاك المجلس التعيس متع مقاومة الفساد .. الي قولنالو الكل رد بالك منهم عينهم مستشارين في المجلس معاه ... ههههههه الي قولنالو نظاف الكل طيرهم ... و نقلهم من بلايصهم و بدأت الخدمة الصحيحة .. شبيك راو الراجل مدينالو القضايا و المحاضر باسماء الأشخاص و ممتلكاتهم و فيهم حتى شكون اختو نائبة في النداء من غدوة صبحت في كطلة الغشير 😂😂😂😂😂😂😂😂 كل ما نتفكر كيفاش أنا ساهمت في هاك المهزلة ناري تشعل L'enfer est pavé de bonnes intentions 😭

فقر مدقع ( أقل من خمسناف يوميا ) 1% من التوانسة أي ما يقارب 12 الف تونسي فقر سامبل دوبل عظمة ( أقل من عشرة الاف يوميا ) 3،7 % من التوانسة أي تقريبا 444 الف تونسي على حافة الفقر .. يستنوا في دزة ( أقل من خمسطاشنلف) 20،1 من التوانسة أي تقريبا 2 ملايين و 412 الف تونسي النسب هذي على المستوى الوطني بالطبيعة من بعد تختلف ما بين الولايات و توصل حتى تقريبا 40% في بعض المعتمديات و حتى في الساحلية منها المهم الجماعة الي تصور في عشرين دنوس .. نقصو من التخرنين و البكاء .. راكم معتبرين كرز بالنسبة للفقراء تع وذني ماهومش برشة .. من رأيي نحرقوهم الكل للطليان و نقعدو كرز في بعضنا #اليوم_العالمي_للقضاء_على_الفقر

آخر حلقة طلعت بصاصة لا يزي ما نجمتش نشمت في بن غربية و زيد قلبي دم على هاك الطفل الي باش يقعد لا بو لا أم أما هذاكا هو حال الدنيا .. باش يقعد فعلك الخايب كلعنه تُذكر بين الناس و ستلاحقك للابد ... و اهم من سيذكرها و سيتذكرها للاسف اقاربك اخوانك و اخواتك و اولادك و اولاد اولادك و معارفك و من أخطأت بحقهم إلى يوم الدين 😭😭😭 إتعضوا و استحفظو على صغاركم راي ما دايمة لحد

عرضني في وسط البلاد عامين لتالي .. قالي شبيك على عبير و ساعة و هو يقنع فيا الي الخلاص ما يكون كان على يديها .. و أنا نهارتها البوط دخلي الماء و كلاسطي مبلولة و سقايا مثلجة و أنا موسعة بالي و نفسرلو الي ما عندي معاها حتى مشكل شخصي .. و الي تعجبني في مواقف و ما نحبش مواقف أخرى .. كبش قالي نقدها يخدم الخوامجية و أنت ماكش فاهمة و ايجا معانا وووو هو بيدو عرضني اليوم في المرشي .. قالي شبيك على قيس سعيد ؟؟ تفكرت المستوج القديم قوتلو عليه حوايجو .. و تعديت 🤨

🌸يارب علمني الا اضيق ولا أحزن🌸 بنجوراااات الخيرات💕

بمناسبة عيد الجلاء الله يجلي علينا و عليكم هالغمة 🇹🇳🇹🇳🇹🇳 بنجوراااااات 💋

🇱🇷 i need your help 🇱🇧 محتاجك في خدمة 🇹🇳 أمونة يا باهية

وصلت الاولاد لليسي في الرجوع سمعت مونولوڨ لسيدنا في الراديو يتحدث فيه عن البلديات و كيف العادة موش باهين .. فاسدين ... موش قايمين بواجبهم . ينكلون بالشعب .. و نفس الخاتمة الي المزبلة بون براف نفس خطاب التسويف و التعميم و التسطيح نفس خطاب الكره و التجييش نفس خطاب إحباط العزائم في حق من إجتهدوا .. أما موش مشكل استانسنا المهم في هذا الكل .. أنو سيدنا يكون على علم الي فما بلديات قاعدة تتعاود انتخاباتها . عاد ماذبينا ما نزيدوش نقدمو و نخسرو الفلوس . يحلهم من توة الكل .. و نحي علينا حكاية الانتخابات .. شعب الڨرط ما يعرفش يختار .. تولي البلديات بالتعيينات ..و الرأي رأي سيدنا و الشورة شورة سيدنا و الحكم حكم سيدنا جماعة السادسة د و قيلة باش تحل معاكم 😂😂😂

صباح الفلوس الي تحيي النفوس .. جماعة الورد و الياسمين المحطة الجاية 🌺

موعدنا انتخابات رئاسية2024 و برنامجي واضح : 1-كي تاخو سندويتش سكالوب ولا شوارمة و يحطلك طروف صغار حانوته يتشمّع. 3-الملفوف ملفوف و ال tacos tacos الغشة لااااا 2- الفريت ماهوش supplément ماهوش supplément ماهوش supplément. و شكرا. منقول

لا يصدر الحُب من البخيل ، فهو ينبت على أيدي الكُرماء بنجوراااات 💋💋

قد ما قريت عند اساتذة لا واحد فيهم عينوه حتّى عمدة في هنشير الضّبع🤨

شباب please قولولي الي حكاية العفو التشريعي العام تشابه في الاسماء أو فوطوشوب 😭

دخلنا نقراو نهار 15 سبتمبر .. الكرارس سي بون غلافاتها طارت .. المطبوعات تتطاير خاطر الcolle وفى .. الgomme تقول ڨدمو فأر .. قلم الرصاص ما فماش و نخدمو بالقلم الي في compas .. البلانكو شاح ..و حتى ستيلو ما عندو طابوه .. نظام كلاه السوس .. نظام كلاه السوس .🤨🤨🤨

لا ورد لا فل لا قرنفل 🌺 صباح العط اللي يخليك زاهي تنڨز كالڨط💰💰💰